b'\n_START_ARTICLE_\nMoottoriliikennetie\n_START_PARAGRAPH_\nMoottoriliikennetie on yksinomaan moottoriliikenteelle tarkoitettu tie, joka ei kuitenkaan t\xc3\xa4yt\xc3\xa4 moottoritien vaatimuksia. Se on tarkoitettu moottoritiet\xc3\xa4 v\xc3\xa4h\xc3\xa4isemmille liikennem\xc3\xa4\xc3\xa4rille. Joskus moottoriliikenneteit\xc3\xa4 k\xc3\xa4ytet\xc3\xa4\xc3\xa4n lyhyin\xc3\xa4 p\xc3\xa4tkin\xc3\xa4 my\xc3\xb6s liittym\xc3\xa4tein\xc3\xa4 moottoritielle. Tavallisesti moottoriliikenneteill\xc3\xa4 on asetettu rajoituksia ajoneuvojen v\xc3\xa4himm\xc3\xa4isnopeudelle ja pys\xc3\xa4htymiselle sek\xc3\xa4 korvattu tasoliittym\xc3\xa4t eritasoliittymill\xc3\xa4._NEWLINE_Moottoritiest\xc3\xa4 eroten moottoriliikennetiell\xc3\xa4 ei tarvitse olla useampia samansuuntaisia kaistoja tai toisistaan fyysisesti erotettuja ajoratoja.\n_START_SECTION_\nMoottoriliikennetiet Ruotsissa\n_START_PARAGRAPH_\nRuotsissa on runsaasti moottoriliikenneteit\xc3\xa4, joista useat on varustettu keskikaiteella.'